CELEX: 62019CN0762
Language: bg
Date: 2019-10-17 00:00:00
Title: Дело C-762/19: Преюдициално запитване от Rīgas apgabaltiesas Civillietu tiesas kolēģija (Латвия), постъпило на 17 октомври 2019 г. — SIA „CV-Online Latvia“/SIA „Melons“

16.12.2019   
            
            
               BG
            
            
               Официален вестник на Европейския съюз
            
            
               C 423/30
            
         
      Преюдициално запитване от Rīgas apgabaltiesas Civillietu tiesas kolēģija (Латвия), постъпило на 17 октомври 2019 г. — SIA „CV-Online Latvia“/SIA „Melons“
      (Дело C-762/19)
      (2019/C 423/37)
      Език на производството: латвийски
      
         Запитваща юрисдикция
      
      Rīgas apgabaltiesas Civillietu tiesas kolēģija
      
         Страни в главното производство
      
      
         Ищец в първоинстанционното производство и ответник в производството по обжалване: SIA „CV-Online Latvia“
      
         Ответник в първоинстанционното производство и жалбоподател в производството по обжалване: SIA „Melons“
      
         Преюдициални въпроси
      
      
                  1)
               
               
                  Трябва ли дейността на ответника, състояща се в пренасочване на крайния потребител чрез хипервръзка към уебсайта на ищеца, където може да се направи справка с база данни за обявления за работа, да се тълкува в смисъл, че попада в обхвата на понятието за повторно използване по член 7, параграф 2, буква б) от Директивата от 11 март 1996 година за правна закрила на базите данни (1), и по-конкретно — в обхвата на понятието за повторно използване на базата данни чрез друга форма на предаване?
               
            
                  2)
               
               
                  Трябва ли съдържащата се в метатаговете информация, която се показва в търсачката на ответника, да се тълкува в смисъл, че попада в обхвата на определението за извличане по член 7, параграф 2, буква а) от Директивата от 11 март 1996 година за правна закрила на базите данни и по-конкретно — в обхвата на понятието за постоянно или временно пренасяне на цялата или на съществена част от съдържанието на база данни върху друг носител по какъвто и да е начин и в каквато и да е форма?
               
            
         (1)  Директива 96/9/ЕО на Европейския парламент и Съвета от 11 март 1996 година за правна закрила на базите данни (ОВ L 77, 1996 г., стр. 20; Специално издание на български език, 2007 г., глава 13, том 17, стр. 102).